Zuma stem in om met studenteleiers te vergader | Maroela Media
Zuma stem in om met studenteleiers te vergader
Pres. Jacob Zuma sal Vrydag met studenteleiers en die bestuurspanne van die onderskeie universiteite vergader om die dooiepunt wat in die onderhandelinge oor studiefooie bereik is, te bespreek.
Die presidensie het Donderdag in ŉ verklaring gesê die vergadering, wat by die Uniegebou in Pretoria sal plaasvind, sal poog om ŉ oplossing te vind vir die studente se ontevredenheid oor die verhoging in studiefooie. Dit volg nadat betogings vandeesweek op 18 kampusse van tersiêre instansies oor die hele land gewoed het.
Die betogings, wat op sosiale media gekenmerk is deur die hutsmerk “FeesMustFall”, spruit uit studente se ontevredenheid oor die hoë koste van tersiêre kwalifikasies en hul eise vir gratis onderrig. Studente het Dinsdag Blade Nzimande, minister van hoër onderwys, se aanbod om die verhoging van studentefooie tot 6% te beperk, verwerp.
Volgens die presidensie het Zuma ten volle begrip vir die werkersklas en studente wat uit arm huishoudings kom se finansiële probleme ten opsigte van hoë universiteitsfooie. “Dit is belangrik dat ons saamwerk om oplossings te vind. Niemand verskil van die studente se boodskap dat arm huishoudings finansiële probleme ervaar en dus van onderrig uitgesluit word nie,” het Zuma gesê.
“Selfs in ŉ verklaring wat in Januarie vanjaar deur die regerende party uitgereik is, het ons gesê die verhoging van universiteitsonderrig word nog ŉ manier waarop die armes en weerloses in Suid-Afrika uitgesluit word. Alle partye moet ruimte toelaat vir die saak om bespreek te word op ŉ manier waarop daar ŉ oplossing gevind kan word.”
Limpopo-broers in vroeë oggendure doodgeskiet
Studente nie van hoogverraad aangekla
Hy beter maar sy woorde mooi kies.
Solank dit nie nommers is nie; dié sal hy nie kan lees nie!
Hy het groter probleme waarvoor hy oplossings sal moet vind nadat hy die afgelope week die Wes Kaap vir die terroriste-organisasie Hamas gegee het as tuiste.
Wat weet hy nou presies van tersierre onderrig en wat dit behels….wat n grap.
Nou ook die MOORDE, veral die PLAASMOORDE ????
Zumie daai stidents gaan jou dril smeer jou lyf zullu vet jy gaan a dubbel bels nodig he as jy daar klaar is Soos Martin se kies jou woorde reg
Lees die laaste paragraaf van berig. Is dit nie juis daardie verklaring van die regerende party wat hulle die studente betogings op die lyf geloop het nie?
Lynette, hy is plein net nie in staat om ‘n oplossing vir enige probleem te vind nie. In die regerende party is daar ook nie die politieke wil om oplossings te vind nie. Hulle is baie vinnig besig om hulle eie ondergang te bewerkstellig.
ZUMPIE BLY BY N PLOERTZ.
Ag man dit gaan nie help nie want Zumzum weet nie eers waaroor die bohaai gaan nie !!!
ek hoor hom al zoem,ons land is nie in n krisis nie!!
Met sy uitmuntende akademiese kwalifikasies, is hy net die man om die probleem op te los.